
DR 31.10.2011 57 

 
Dalam tempoh Rancangan Malaysia Kesepuluh, kerajaan telah meluluskan 

RM200 juta bagi program pembangunan satelit RazakSAT kedua sebagai 
kesinambungan program satelit negara.  Penggunaan ini akan memakan masa selama 
tiga tahun sehingga 2015.  Sebanyak RM7 juta telah diperuntukkan untuk tahun 2011 
iaitu bagi fasa 1 - kajian bagi menentukan spesifikasi satelit dan projek RazakSAT 
kedua dijangka akan dapat membangunkan lebih 500 penyelidik, saintis dan jurutera 
tempatan. 

Projek Lynas Advanced Materials Plant ataupun LAMP di Gebeng, Kuantan.  
Ahli Yang Berhormat Kuantan mempersoalkan kemampuan Lembaga Pelesenan 
Tenaga Atom atau AELB dalam menguruskan isu Lynas terutama dari segi 
penguatkuasaan. Beliau juga kurang berpuas hati dengan tahap komunikasi AELB 
terutama hebahan kepada pihak awam mengenai tindakan susulan dan timeline 
berhubung 11 saranan panel pakar bebas IAEA. AELB bertanggungjawab ke atas 
kawal seliaan dan kawalan pelbagai industri yang melibatkan aktiviti tenaga atom di 
Malaysia.   

Dalam hubungan ini, AELB telah melakukan penilaian dan penguatkuasaan 
terhadap beberapa lagi aktiviti seumpama projek LAMP. Sehubungan dengan itu 
dakwaan Ahli Yang Berhormat Kuantan bahawa AELB tidak mampu menjadi penguat 
kuasa projek sebesar LAMP adalah tidak benar. MOSTI dan MITI juga telah 
menyediakan Lynas Project Timeline berdasarkan 11 saranan panel pakar bebas IAEA.  
Pemantauan berterusan terhadap semua perkara-perkara yang disyorkan oleh IAEA 
dilakukan secara terperinci. Mengenai dakwaan bahawa AELB mengambil masa yang 
panjang untuk memberi maklum balas ataupun response, dengan izin, kepada syarikat 
Lynas, suka saya menjelaskan bahawa AELB telah melakukan semakan terperinci 
terhadap dokumen-dokumen yang dikemukakan oleh syarikat Lynas pada 18 Julai 
2011. Syarikat telah mengemukakan maklumat-maklumat tambahan pada 19 
September 2011 dan AELB telah mengembalikan semua dokumen yang telah disemak 
pada 13 Oktober 2011 untuk pembetulan dan maklumat tambahan.   

Dokumen-dokumen ini telah dikemukakan kepada panel teknikal khas yang 
terdiri daripada pegawai-pegawai AELB, Jabatan Alam Sekitar, Kementerian Kesihatan, 
Nuklear Malaysia, Jabatan Keselamatan dan Kesihatan Pekerja ataupun DOSH 
Universiti Kebangsaan Malaysia (UKM), Institut Kejuruteraan Awam Malaysia (IKRAM) 
dan beberapa pakar individu yang dilantik khas oleh lembaga. Panel teknikal khas telah 
bermesyuarat pada 24 dan 28 Oktober 2011.  

■1530 

Puan Fuziah Salleh [Kuantan]: [Bangun] 

Datuk Haji Fadillah bin Yusof: Sekejap, biar saya selesaikan ini. Duduk 
dahulu.  Mengenai dakwaan bahawa AELB gagal berkomunikasi dengan pihak awam, 
ingin dijelaskan bahawa AELB telah dan sedia berkomunikasi dengan pihak-pihak 
berkepentingan termasuk ketua-ketua komuniti asalkan ia tidak bertentangan dengan 
seksyen 41 akta 304 mengenai kerahsiaan.   

Dakwaan Ahli Yang Berhormat Kuantan berkenaan pengawasan yang 
dilakukan oleh pegawai AELB menimbulkan keresahan di kalangan orang awam adalah 
tidak benar. Tujuan AELB membuat pengawasan ini juga sebenarnya adalah untuk 
memenuhi hasrat Ahli Yang Berhormat Kuantan untuk meningkatkan tahap komunikasi 
dengan penduduk setempat. Kehadiran pegawai-pegawai AELB bukan sahaja untuk 
memantau pematuhan syarikat Lynas terhadap peraturan yang berkuat kuasa tetapi 
pada masa yang sama kehadiran mereka membolehkan orang ramai berkomunikasi 
dan mendapat nasihat secara terus dari pegawai-pegawai AELB.   

Pengukuran dilakukan oleh AELB adalah merupakan pengukuran paras 
sinaran luar latar belakang (external background radiation level) bagi mendapatkan 
data asas (baseline data) iaitu paras dedahan sinaran luar iaitu latar belakang yang 
wujud secara semula jadi. Tindakan ini dibuat bagi memastikan tahap paras dedahan 
sinaran luar di kawasan Gebeng adalah pada tahap selamat dan terkawal. Mengenai 
kebimbangan berkaitan radiation dalaman, ingin dimaklumkan bahawa internal amitter 
dengan izin, tidak boleh diukur secara luaran. Ia hanya boleh dikesan dalam tempoh 
jangka masa yang panjang. Walau bagaimanapun, AELB akan sentiasa bersedia 
melaksanakan tugas bagi memastikan dos dedahan sinaran kepada pekerja dan orang 
awam serta alam sekitar tidak melebihi had yang dibenarkan di bawah Akta 304 serta 
tidak membahayakan risiko sinaran terhadap mereka.   



Dalam tempoh Rancangan Malaysia Kesepuluh, kerajaan telah meluluskan. RM200 juta bagi program pembangunan satelit RazakSAT kedua sebagai kesinambungan program satelit negara. Penggunaan ini akan memakan masa selama tiga tahun sehingga 2015. Sebanyak RM7 juta telah diperuntukkan untuk tahun 2011 iaitu bagi fasa 1- kajian bagi menentukan spesifikasi satelit dan projek RazakSAT kedua dijangka akan dapat membangunkan lebih 500 penyelidik, saintis dan jurutera tempatan. Projek Lynas Advanced Materials Plant ataupun LAMP di Gebeng, Kuantan. Ahli Yang Berhormat Kuantan mempersoalkan kemampuan Lembaga Pelesenan Tenaga Atom atau AELB dalam menguruskan isu Lynas terutama dari segi penguatkuasaan. Beliau juga kurang berpuas hati dengan tahap komunikasi AELB terutama hebahan kepada pihak awam mengenai tindakan susulan dan timeline berhubung 11 saranan panel pakar bebas IAEA. AELB bertanggungjawab ke atas kawal seliaan dan kawalan pelbagai industri yang melibatkan aktiviti tenaga atom di Malaysia. Dalam hubungan ini, AELB telah melakukan penilaian dan penguatkuasaan terhadap beberapa lagi aktiviti seumpama projek LAMP. Sehubungan dengan itu dakwaan Ahli Yang Berhormat Kuantan bahawa AELB tidak mampu menjadi penguat kuasa projek sebesar LAMP adalah tidak benar. MOSTI dan MITI juga telah menyediakan Lynas Project Timeline berdasarkan 11 saranan panel pakar bebas IAEA. Pemantauan berterusan terhadap semua perkara-perkara yang disyorkan oleh IAEA dilakukan secara terperinci. Mengenai dakwaan bahawa AELB mengambil masa yang panjang untuk memberi maklum balas ataupun response, dengan izin, kepada syarikat Lynas, suka saya menjelaskan bahawa AELB telah melakukan semakan terperinci terhadap dokumen-dokumen yang dikemukakan oleh syarikat Lynas pada 18 Julai 2011. Syarikat telah mengemukakan maklumat-maklumat tambahan pada 19 September 2011 dan AELB telah mengembalikan semua dokumen yang telah disemak pada 13 Oktober 2011 untuk pembetulan dan maklumat tambahan. Dokumen-dokumen ini telah dikemukakan kepada panel teknikal khas yang terdiri daripada pegawai-pegawai AELB, Jabatan Alam Sekitar, Kementerian Kesihatan, Nuklear Malaysia, Jabatan Keselamatan dan Kesihatan Pekerja ataupun DOSH Universiti Kebangsaan Malaysia (UKM), Institut Kejuruteraan Awam Malaysia (IKRAM) dan beberapa pakar individu yang dilantik khas oleh lembaga. Panel teknikal khas telah bermesyuarat pada 24 dan 28 Oktober 2011. #1530. Puan Fuziah Salleh [Kuantan]: [Bangun]. Datuk Haji Fadillah bin Yusof: Sekejap, biar saya selesaikan ini. Duduk dahulu. Mengenai dakwaan bahawa AELB gagal berkomunikasi dengan pihak awam, ingin dijelaskan bahawa AELB telah dan sedia berkomunikasi dengan pihak-pihak berkepentingan termasuk ketua-ketua komuniti asalkan ia tidak bertentangan dengan seksyen 41 akta 304 mengenai kerahsiaan. Dakwaan Ahli Yang Berhormat Kuantan berkenaan pengawasan yang dilakukan oleh pegawai AELB menimbulkan keresahan di kalangan orang awam adalah tidak benar. Tujuan AELB membuat pengawasan ini juga sebenarnya adalah untuk memenuhi hasrat Ahli Yang Berhormat Kuantan untuk meningkatkan tahap komunikasi dengan penduduk setempat. Kehadiran pegawai-pegawai AELB bukan sahaja untuk memantau pematuhan syarikat Lynas terhadap peraturan yang berkuat kuasa tetapi pada masa yang sama kehadiran mereka membolehkan orang ramai berkomunikasi dan mendapat nasihat secara terus dari pegawai-pegawai AELB. Pengukuran dilakukan oleh AELB adalah merupakan pengukuran paras sinaran luar latar belakang (external background radiation level) bagi mendapatkan data asas (baseline data) iaitu paras dedahan sinaran luar iaitu latar belakang yang wujud secara semula jadi. Tindakan ini dibuat bagi memastikan tahap paras dedahan sinaran luar di kawasan Gebeng adalah pada tahap selamat dan terkawal. Mengenai kebimbangan berkaitan radiation dalaman, ingin dimaklumkan bahawa internal amitter dengan izin, tidak boleh diukur secara luaran. Ia hanya boleh dikesan dalam tempoh jangka masa yang panjang. Walau bagaimanapun, AELB akan sentiasa bersedia melaksanakan tugas bagi memastikan dos dedahan sinaran kepada pekerja dan orang awam serta alam sekitar tidak melebihi had yang dibenarkan di bawah Akta 304 serta tidak membahayakan risiko sinaran terhadap mereka.